kardosdrur/scandi-wiki huggingface dataset:
Saldenburg

Saldenburg er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Kommunen ligger i Region Donau-Wald i den nedre del af Bayerischer Wald, i det bakkede skovrige landskab Dreiburgenland. Saldenburg ligger knap 30 km nord for Passau, 13 km sydvest for Grafenau og 28 km nordøst for Vilshofen an der Donau.

Nabokommuner 
 Tittling
 Thurmansbang
 Schönberg (Niederbayern)
 Perlesreut

Inddeling 
I kommunen ligger landsbyerne:
 Ebersdorf
 Entschenreuth
 Haufang
 Hundsrück
 Matzersdorf
 Preying
 Rettenbach
 Stadl
 Trautmannsdorf
 Saldenburg

Eksterne henvisninger 

 Historiske spor i Saldenburg
Matabeleland South

Matabeleland South er en provins i Zimbabwe. Den har et areal på 54.172 km² og en befolkning på omkring 650.000 indbyggere (2002). Gwanda er provinsens hovedby.

Zimbabwes provinser
Midlands (Zimbabwe)

Midlands er en provins i Zimbabwe. Den har et areal på 49.166 km² og en befolkning på omkring 1,5 millioner indbyggere (2002). Gweru er provinsens hovedby.

Provinsen er hjemstedet til forskellige folkeslag. Siden den ligger centralt, har den en blanding af shona, ndebele, tswana, suthu, chewa blandt andre sprog som bliver talt i Zimbabwe. 

Den har den tredje største by i Zimbabwe i Gweru.

Zimbabwes provinser
Sainsbury's

Sainsbury's Supermarkets Ltd., ofte blot kendt som Sainsbury's, er den tredjestørste kæde af supermarkeder i Storbritannien. Kæden ejes af J Sainsbury plc, der er noteret på London Stock Exchange. Sainsbury's havde i 2017 en omsætning på 29.112 mia. GBP, og beskæftigede 51.900 fuldtidsansatte og 130.000 deltidsansatte, svarende i alt til 118.700 fuldtidsstillinger. I alt omfatter kæden 504 supermarkeder og 319 convenience stores.

Sainsbury's blev grundlagt af John James Sainsbury, der åbnede den første butik i Holborn, London i 1869. Dermed er kæden verdens ældste supermarkedskæde, efterfulgt af danske Irma fra 1886. Allerede i 1922 blev det den største kæde i Storbritannien, og den var også markedsledende i 1980'erne. Tesco overtog den position i 1995 og ASDA blev næststørst i 2003, hvilket betød at Sainsbury's rykkede ned på tredjepladsen.

Grundlæggernes efterkommere ejer i dag 15% af selskabet, men ejede frem til 2005 hele 35%. En anden større aktionær er den Qatar-baserede investeringsfond Delta Two, der ejer 25%.

I 1950 åbnede kæden sin første selvbetjeningsbutik i Croydon, og var i løbet af 1950'erne og 1960'erne pionerer på dette område. Sainsbury's var også blandt de første i Storbritannien, der lancerede egne varer. I dag fylder Sainsbury's egne varer meget i kædens sortiment.

Kilder/referencer

Eksterne henvisninger 

 Sainsbury's hjemmeside

Etableret i 1869
Supermarkedskæder
Detailvirksomheder fra Storbritannien
Virksomheder i London
Sankt Oswald-Riedlhütte

Sankt Oswald-Riedlhütte er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Sankt Oswald-Riedlhütte ligger i Region Donau-Wald midt i Bayerischer Wald omkring 6 km nord for Grafenau og grænser direkte til Nationalpark Bayerischer Wald og til Tjekkiet. Det 1.380 m høje Plattenhausenriegel i Grenzkamm mellem Rachel og Lusen udgør det højeste punkt i kommunen.

Nabokommuner 
 Spiegelau
 Grafenau
 Neuschönau

Inddeling 
Til
Sankt Oswald-Riedlhütte hører landsbyerne

Historie 
Sankt Oswald-Riedlhütte hørte til Kloster Sankt Oswald der hørte under Kurfyrstedømmet Bayern.

I 1450 oprettedes den ældste glashytte i Bayerischen Wald, Riedlhütte, og den er stadig i funktion.

På gamle landkort over området set et slot i Reichenberg; Det var et jagtslot der brugtes under bjørnejagt i Bayerischen Wald. Det brændte ned unde trediveårskrigen.
Frankrigs provinser

Provinser
Provinser
Frankrigs tidligere provinser
Mashonaland

Mashonaland er en region i det nordlige Zimbabwe. Det er hjemstedet til shona-folket.

I dag er Mashonaland opdelt i tre provinser, med en samlet befolkning på omkring 3 millioner:

 Mashonaland West
 Mashonaland Central
 Mashonaland East

Zimbabwes geografi
Marche (Frankrig)

Grevskabet la Marche var en tidligere fransk provins, der nogenlunde svarer til departementet Creuse. 

Frankrigs tidligere provinser
Valdemar Parsberg

Valdemar Nicolas Parsberg (1552-1607) var en dansk adelsmand og lensmand. Han var søn af rigsråd Verner Tønnesen Parsberg til Harrested og Anne Manderupsdatter Holck. Blandt Valdemar Parsbergs talrige søskende var også stormanden Manderup Parsberg. Slægtskabet med denne har nok været afgørende for, at Valdemar Parsberg uden nogen erfaring 1594 bliver lensmand på det vigtige Riberhus Slot. Han havde dog tjent ved hoffet som hofjunker 1582-84. Han var blandt Frederik 2.'s ledsagere til hertug Hans' bryllup i Sønderborg 1588. I Ribe fik han af Formynderregeringen det ret ubehagelige hverv at
afkræve Anders Sørensen Vedel hans historiske samlinger. Lenet i Ribe blev 1597 udskiftet med Skanderborg (med Aakær), et len han beholdt til 1604.

Han var i besiddelse af herregården Stadsgaard (nu Constantinsborg ved Århus). Ved et mageskifte med kronen 1583 fik han i stedet en del spredt gods, hvoraf han oprettede hovedgården Jernit (nu Frijsenborg). 18. oktober 1584 ægtede han Ide Lykke.

Danskere i 1500-tallet
Tjek fødselsår
Lensmænd fra Danmark
Danskere i 1600-tallet
Godsejere fra Danmark
Personer i Dansk Biografisk Leksikon
Karteuserordenen

Karteuserordenen (Ordre des Chartreux eller St. Bruno-ordenen) er en romersk-katolsk-orden, der rummer såvel nonner som munke. De aflægger såvel de almindelige klosterløfter som løfte om total isolation fra verden.

Ordenen blev grundlagt af Sankt Bruno af Køln i 1084, som byggede det første kloster i en dal i Chartreuse Bjergene i Frankrig.

Karteusernes motto er på latin: Stat crux dum volvitur orbis (på dansk: Korset er stabilt, medens verden bevæger sig).

Fra klosteret i Chartreuse i Frankrig udgik den danske karteuserorden, som pålagde sine medlemmer fuldstændig tavshed.

Karteuserne og Danmark 
I 1100-tallet forsøgte ærkebisp Eskil at få oprettet et karteuserkloster i Danmark. Han skrev til den ansete abbed Petrus og anmodede ham om at rette henvendelse til Chartreuse og forberede hans projekt. Klosterbroder Roger skulle i første omgang sendes til Danmark. Hele projektet blev tiltrådt af brødrekonventet i Chartreuse. Broder Roger foretog derfor den lange rejse til det fjerne land i nord. Vel ankommet mødte han den ærværdige ærkebiskop, som foreslog Asserbo i Nordøstsjælland som stedet for det nye kloster. Roger beså stedet, der var så fjernt, øde, vildt, utilgængeligt og svagt befolket som noget sted i landet.

Efter denne besigtigelse gik abbed Petrus i gang med at hverve munke til det nye kloster. Det viste sig sværere, end han og brødrekonventet havde ventet; der gik et helt år, før frivillige meldte sig. Abbeden indså, at der måtte ske noget. Man kunne jo ikke undlade at opfylde det tilsagn, brødrekonventet havde givet, så Petrus opfordrede samtlige priorer af karteuserordenen til at bidrage til fuldførelsen af det igangsatte.

Den skrivelse, som Petrus lod sprede, sluttede:

"Denne broder, nærværende brevviser, beder på vore og mange andres vegne om, at der fra jer må blive sendt arbejdere ud til Herrens høst. Thi der står en stor høst på marken i Danmark, afgrøden lysner mod høst, men arbejderne er få og deres antal for ringe til at forkynde lammet. Lade det derfor ikke fortryde jer, være for strengt eller for håbløst at udsende nogle af Jeres brødre, som kan bringe Guds navn og Jeres hellige orden til hint land i håbet om at høste hundrede, ja snarere tusinde fold. Jeres er sejrskransen og æren, hvis Gud ved jeres eksempel vinder flere sjæle, og i glansens rige vil Jeres løn blive større og mere strålende for Guds og de hellige engles åsyn, takket være frelsen af andre. Lev vel."

Det hjalp! Det lykkedes at samle en lille skare, som var rede til at påtage sig det ædle høstarbejde i det fjerne nord.

Eskil var i Frankrig, da skaren drog af sted, så en anden har måttet tage mod dem i Danmark. Til sidst nåede de Asserbo. Da  munkene nåede frem, sagde de ingenting, men drog tilbage til Frankrig. Siden vendte de ikke tilbage til Danmark.

Skoven i Asserbo skænkede Absalon til Sorø Kloster.

Litteratur 
 Ole Fenger: "Kirker rejses alle vegne" (Gyldendal og Politikens Danmarkshistorie, Bind 4, 1989, s. 177-180)

Se også 
 Kloster
 Chartreuse - en likør der fremstilles af karteuser-munke

Eksterne henvisninger 

Munke og nonner
Romerskkatolske munkeordener
Ajmer (distrikt)

Ajmer er et distrikt i staten Rajasthan i det nordlige Indien. Byen Ajmer er distriktets hovedby.

Ajmer-distriktet har et areal på 8,481 km² og en befolkning på 2.180.526 (folketælling i 2001). Distriktet ligger i det centrale Rajasthan og har grænser til Nagaur mod nord, Jaipur og Tonk mod øst, Bhilwara mod syd samt Pali mod vest.

Distrikter i Rajasthan
Alwar (distrikt)

Alwar er et distrikt i staten Rajasthan i det vestlige Indien, nær byen Alwar.
Distriktet grænser mod nord til Haryana-staten, mod øst til Bharatpur-distriktet, mod syd til Dausa-distriktet og mod vest til Jaipur-distriktet.

Sariska National Park, et tiger-reservat, og Bhangarh-Ajabgarh ligger i distriktet.

Arvari-floden løber gennem distriktet.

Distrikter i Rajasthan
Merete Ahnfeldt-Mollerup

Merete Ahnfeldt-Mollerup (født 11. september 1963) er en dansk arkitekt og ph.d., der siden 2004 har været lektor ved Kunstakademiets Arkitektskole samt DTU Byg. Hun var tiknyttet Center for Designforskning og var formand for Kulturministeriets kanonudvalg for design.

Merete Ahnfeldt-Mollerups forskningsområder er arkitekturens teori og historie, global byudvikling samt design.

Hendes ph.d.-afhandling handler om arkitekten Ludwig Mies van der Rohe. Hun har været gæsteforsker ved Columbia University samt gæstekritiker/censor og forelæser på Metropolitan University, Cornell University, Technische Universität Berlin samt Lunds Universitet.

Som ung var hun med i bz-bevægelsen.

Udmærkelser 
 Nykredits opmuntringslegat
 Schlegels Legat
 Statens Kunstfonds treårige arbejdslegat
 Henning Larsens Legat
 N.L. Høyen Medaljen 2008

Udvalgte publikationer 
 "En engel kigger ind i stuen", i Gitte Johannesen m.fl (red.): Box 2.0. Kunst og arkitektur i samarbejde, Fonden til Udgivelse af Arkitekturtidsskrift B, 2005 (også udgivet på engelsk)
 "Ikke nyt nok", i Mutér 5
 "Design uden designere", i Arkitekten årg 107, nr. 13
 "At skyde spurve med kanoner", i Arkitekten årg 107, nr. 1
 "Christianias æstetik: I kan ikke slå os ihjel, vi er en del af jer selv", i Arkitektur DK, årg 48, nr. 7
 "Virksomheden Danmark", i Arkitekten årg 106, nr. 9
 "En anden by, de urealiserede københavnerprojekter", i Louisiana Revy årg 44, nr. 2
 "Lyrisk til tiden", i Arkitekten årg 106, nr. 1
 "Calling London", i Arkitekten årg 105, nr. 20
 "Contract killers", i Arkitektur DK, årg 46, nr. 5
 Puk Lippmann, Puk Lippmann 2002
 "Peace, y’all", i Anders Michelsen (red.): Plagiat! Om kreativitet i design, Kunstindustrimuseet 2001
 Meningen med materialet. Mies van der Rohe og den radikale kunst, ph.d.-afhandling, 2001
 "Et Metodisk Forspil", i Kim Dirckinck-Holmfeld (red.): At fortælle arkitektur: et festskrift til Nils-Ole Lund, Arkitektens Forlag 2000
 "Moralske Møbler: Interview med Sven Lundh", i Dansk Kunsthåndværk, 1998
 Barok Betydning, Christian Ejlers’ Forlag 1995.

Referencer

Kanonudvalgsmedlemmer
Arkitekter fra Danmark
Ansatte ved Kunstakademiets Arkitektskole
Faglitterære forfattere fra Danmark
Danskere i 1900-tallet
Danskere i 2000-tallet
Modtagere af N.L. Høyen Medaljen
Personer i Kraks Blå Bog
Dansksprogede forfattere fra Danmark
Medlemmer af Det Kongelige Akademi for de Skønne Kunster
CA

CA (Ca, ca) har flere betydninger:

CA 
 CA (a-kasse) - dansk a-kasse, oprindeligt "Civiløkonomernes A-kasse"
 Californien – en delstat i USA
 Canada – et land i Nordamerika
 Club Atlético – spansk for "Atletikklub"; indgår i navnet på mange spansksprogede sportsklubber
 Collision avoidance – en metode i datanetværk, der f.eks. benyttes i forbindelse med CSMA/CA-protokoller
 Confessio Augustana ("Den Augsburgske Bekendelse") – et luthersk bekendelsesskrift, forfattet af Philipp Melanchthon
 Conversation Analysis (konversationsanalyse, ofte forkortet CA på dansk) - metode og forskningsområde fokuseret på analysen af samtaler og andre interaktioner
 Crédit Agricole – en fransk bank, som sponserer et cykelhold af samme navn
 Cyanoacrylat – en generisk betegnelse for hurtigtvirkende lime

Ca 
 Calcium – et kemisk grundstof

ca 
 .ca – nationalt topdomæne for Canada
 ca. – forkortelse for cirka
 ca - sprogforkortelse i ISO 639-1 for catalansk.
P.V.T. Ahnfeldt-Mollerup

Peder Valdemar Tøger Ahnfeldt-Mollerup (26. juli 1907 i Aarhus – 21. marts 1945 i København) var en dansk kaptajn og modstandsmand under Danmarks besættelse, samt medlem af Frihedsrådet og Den lille Generalstab. Han blev arresteret den 27. februar 1945 og fængslet i Shellhuset, hvor han døde i forbindelse med bombningen den 21. marts 1945.

Karriere 

Efter sin studentereksamen i 1925 fra Birkerød Statsskole begyndte Ahnfeldt-Mollerup at studere jura, men afbrød sit studie for en karriere som officer. I 1931 blev han udnævnt til premierløjtnant og gjorde tjeneste ved 9. regiment i Viborg. Fra 1933 var han lærer ved Kornetskolen på Kronborg. I 1936-38 gennemgik han yderligere uddannelse og opnåede ansættelse ved Generalkommandoen. I 1942 opnåede han sin højeste rang som kaptajn.

Som studerende havde han været medlem af Akademisk Skyttekorps. Efter opfordring fra generalløjtnant Erik With grundlagde han i 1938 terrænsportsafdelingen, som han ledede frem til 1943, hvor han var nødt til at gå under jorden. Inden sin afsked nåede han at forberede afdelingens deltagelse i illegalt arbejde. De kom til at udgøre kernen i de styrker, hvor Akademisk Skytteforening deltog i modstandsbevægelsen.

Fra efteråret 1943 var han blandt de officerer omkring general Ebbe Gørtz, som stod for organiseringen af de militære modstandsstyrker og senere, efter aftalerne med Frihedsrådet, koordinering med dem om de øvrige dele af modstandsbevægelsen. Fra februar 1944 var han medlem af M-udvalget, og da K-udvalget afløste dette i juli 1944, blev han dér forbindelsesofficer til grupperne på Fyn og i Jylland.

Mindesmærker 

Der er opsat mindetavler i hhv. Shellhuset og mindemuren ved Hærens Kamp- og Ildstøttecenter på Oksbøl Kaserne, hvor han var tilknyttet Special Operations Executive.

Desuden blev der den 10. juni 1945 opstillet en sten, kendt som Mollerupstenen, ved Akademisk Skytteforenings afdeling i Høje Sandbjerg.

Mindelunden i Ryvangen har en sten, der ærer Ahnfeldt-Mollerup og 150 andre modstandsfolk, hvis lig ikke er blevet identificerede.

Eksterne henvisninger 
 
 

Den lille Generalstab
Faldne danske militærfolk
Danskere i 1900-tallet
Officerer fra Danmark
Zimbabwes præsidenter

Dette er en liste over Zimbabwes præsidenter, samt Rhodesias præsidenter. Zimbabwe hed tidligere Rhodesia samt Zimbabwe-Rhodesia.

Rhodesias præsidenter, 1970-1979

Zimbabwe-Rhodesias præsidenter, 1979-1980

Zimbabwes præsidenter, 1980-nutid 

 
Zimbabwes politik
Lister over præsidenter
AMPA

AMPA (Amagers Partisaner) var en dansk modstandsgruppe under Danmarks besættelse. Gruppen udsprang af BOPA. Omkring befrielsen var der 2.300 modstandsfolk på Amager, det er ved befrielsen at gruppen tager navnet Amagers Partisaner, det blev også grundstammen i en skytteforening og i det nyoprettede hjemmeværn på Amager i 1948.

Modstandsgrupper fra Danmark
Schöfweg

Schöfweg er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.
Den er en del af Verwaltungsgemeinschaft Schönberg.

Geografi 
Kommunen ligger i Region Donau-Wald i Bayerischer Wald. Den er en statsanerkendt rekreationsby beliggende ved grænsen til nabolandkreisene Deggendorf og Landkreis Regen på nordskråningerne af det 1.016 meter høje bjerg Brotjacklriegel. Schöfweg ligger 25 km øst for Deggendorf, 22 km syd for Regen, 18 km vest for Grafenau og 45 km nord for Passau.

Nabokommuner 
 Hunding (Landkreis Deggendorf)
 Kirchberg im Wald (Landkreis Regen)
 Innernzell (Landkreis Freyung-Grafenau)
 Zenting (Landkreis Freyung-Grafenau)
 Schöllnach (Landkreis Deggendorf)
 Grattersdorf (Landkreis Deggendorf)

Inddelinig 
Der ere ud over Schöfweg følgend landsbyer og bebyggelser: Allhartsmais, Freundorf, Handschuh, Haus, Hilgenreith, Kniereit, Langfurth, Mitterdorf, Mutzenwinkel, Reinermühle, Scheibenberg, Sonnenwald og Steinberg.

Eksterne henvisninger
Karl Wedell-Wedellsborg (modstandsmand)

Karl baron Wedell-Wedellsborg (født 29. december 1915 på Williamsborg, død 23. marts 1945 i København) var dansk premierløjtnant i Livgarden og modstandsmand under Danmarks besættelse.

Han var tilknyttet Den lille Generalstab og blev arresteret af Gestapo den 7. oktober 1944. Under Shellhusbombardementet den 21. marts 1945 blev han såret og døde senere af sine skader.

Han var søn af baron og godsejer Hans Rudolph Gustav Wedell-Wedellsborg (1872-1954) og Estrid Moe født Fangel (1879-1963).

Carl Wedell-Wedellsborg er begravet på Ordrup Kirkegård. Han er mindet på mindetavlen i Shellhuset, på Kronborg Slot, på Rødkilde Gymnasium og på Frederiksberg Slot (Hærens Officersskole).

Kilder 
 Opslag i Modstandsdatabasen

Eksterne henvisninger 
 

Den lille Generalstab
Karl 1
Baroner fra Danmark
Officerer fra Danmark
Danskere i 1900-tallet
Faldne danske militærfolk
Morten Wiltrup

Morten Wiltrup (27. august 1925 – 22. februar 1945 i Vestre Fængsel, København), kaldet "Krille", var stud.med. og modstandsmand under besættelsen.

Han blev den 22. februar 1945 såret i en ildkamp med Hipo-folk ud for Fredensvej 20 i Charlottenlund, og døde senere i Vestre Fængsel. Han ligger begravet på Ordrup Kirkegård.

Modstandsfolk fra Danmark
Personer fra Danmark myrdet af Nazi-Tyskland
Danskere i 1900-tallet
Lennart Ahlefeldt-Laurvig-Lehn

Lennart greve Ahlefeldt-Laurvig-Lehn (4. maj 1916 på Hvidkilde – 28. marts 1945 i Ryvangen) var dansk greve, sekondløjtnant ved Gardehusarregimentet og modstandsmand under Danmarks besættelse. 

Han var yngste søn af greve og lensbaron Christian Ahlefeldt-Laurvig-Lehn og Sophie Magdalene "Lenna" født baronesse Reedtz-Thott.

Under dæknavnene "Holger Petersen" og "Peter Larsen" deltog han i en militærgruppe på Fyn, som udførte modtagearbejde, våben- og sprængningsinstruktion samt våbentransporter og sabotage. Andre deltagere i gruppen var Alf Toftager og Ivar Sporon-Fiedler.

Han blev anholdt og dømt ved tysk krigsret og henrettet i Ryvangen den 28. marts 1945. Han er mindet i Mindelunden i Ryvangen.

Kilder 

Medlemmer af militærgrupper
Lennart
Grever fra Danmark
Henrettede i Danmark af den tyske besættelsesmagt under 2. verdenskrig
Personer henrettet ved skydning
Officerer fra Danmark
Personer fra Fyn
Henrettede personer fra Danmark
Per Funch Jensen

Per Funch Jensen (født 25. september 1938 i København, død 16. juli 1960 Sundby Hospital) var en dansk fodboldmålmand. Han var uddannet slagtersvend.

Funch Jensen var et stort målmandstalent, der debuterede på A-landsholdet efter blot 17 kampe for KB. Han nåde at spille 4 A-, 1 U- og 2 Y-landskampe inden han døde kun 21 år gammel.

Funch Jensen var en af de otte som 1960 omkom i flyulykken på vej til en OL-forberedelseskamp i Herning. De andre var Børge Bastholm Larsen (Køge), Arne Karlsen (KB), Erik Pondal Jensen (AB), Kurt Krahmer (KB), Ib Eskildsen (Frem), Søren Andersen (Frem) og Erling Spalk (Ikast). Per Funch Jensen blev som den eneste af passagererne bragt levende i land og videre til Sundby Hospital, men han døde kort efter af sine kvæstelser.

Funch Jensen var blevet udtaget til OL på bekostning af den noget mere erfarne Finn Sterobo (OB), som dog blev udtaget til OL efter Funch Jensens død.

Eksterne henvisninger 
 
 Når fodbold bliver ligegyldigt
 7. kapitel: ZR's Flyvetjeneste
 Foska-billed 1958/59 – Per Funch Jensen

Fodboldspillere fra Danmark
Fodboldspillere fra Kjøbenhavns Boldklub
Omkomne under flyulykken ved Kastrup 16. juli 1960
Personer fra København
Aage Rübner Jørgensen

Aage Rübner Jørgensen (født 30. maj 1915 i Skanderborg, død 29. august 1943 i Korsør) var søløjtnant af 1. grad af reserven på minestrygeren Hajen og faldt under Danmarks besættelse, da han modsatte sig tyskernes angreb den 29. august 1943.

Han var født 1915 i Skanderborg. Efter realeksamen kom han ud at sejle og var bl.a. to gange jorden rundt med den svensk-finske skibsreder Gustav Erikssons store sejlskibe. Senere blev han uddannet skibsfører. Efter værnepligten gik han på Søofficersskolen, og ved sin død havde han rang af løjtnant af 1. grad og var næstkommanderende på minestrygeren Hajen.

Han var gift med Inge Jørgensen, født 15. marts 1917 i København, og død sammesteds 5. august 1985, overassistent på Holmen, København. De boede i Nyboder og fik 2 børn.

Et monument for ham og Christian Thomsen, der ligeledes blev dræbt i kamp, er rejst i Rådhushaven i Korsør.

Han er begravet på Soldaterafdelingen på Bispebjerg Kirkegård.

Kilder 
 Omtale på slægtsside 

Faldne danske militærfolk
Danskere i 1900-tallet
Søofficerer fra Danmark
Personer fra Danmark myrdet af Nazi-Tyskland
Personer fra Skanderborg
Anden polske republik

Den Anden polske republik blev oprettet 6. november 1918. Polen blev dermed en selvstændig nation.

Grænserne blev fastsat i 1921, og landet havde da et areal på 387.000 km² og 27,2 millioner indbyggere (folketælling 1921). I 1939, lige før udbruddet af 2. verdenskrig, var folketallet øget til ca. 35,1 millioner. En tredjedel af disse var minoritetsgrupper: Jøder (10%), ukrainere og hviderussere (16%), tyskere (3%) samt litauere, russere og tjekkere (1%).

Efter at have været besat af tyske og østrig-ungarske styrker i sommeren 1915 blev de tidligere russiskstyrede dele af Polen proklameret som et uafhængigt kongerige 5. november 1916. Et regerende statsråd blev oprettet, og fra 15. oktober 1917 fandtes der også et regentråd (Rada Regencyjna). Deres mandat var at administrere landet under tysk overopsyn indtil en konge kunne vælges.

Bare en måned før 1. verdenskrig sluttede, den 7. oktober 1918, blev statsrådet opløst af regentrådet, som gjorde det klart, at dens mål var at genetablere polsk uafhængighed. De fleste partier, med undtagelse af det Marxistiske socialdemokratiske parti i kongedømmet Polen og Litauen, støttede dette træk. 23. oktober blev en ny regering under Józef Świerzyński indsatt. Świerzyński startede straks udskrivning af mandskab til den polske hær.

5. november 1918 blev den første delegatsovjetet oprettet, og 6. november proklamerede kommunisterne oprettelsen af Republikken Tarnobrzeg. Samme dag proklamerede den midlertidige folkeregering, at den Anden polske republik var oprettet, med Ignacy Daszyński som statsoverhoved.

10. november kom Józef Piłsudski tilbage til Warszawa, efter at være blevet sluppet fri af de tyske myndigheder i Magdeburg. På grund af hans popularitet, og fordi de fleste politiske partier støttede ham, blev han 11. november af regentrådet udnævnt til øverstkommanderende for den polske hær. Dette var samme dag som våbenhvilen blev indgået mellem de stridende parter i 1. verdenskrig. Rådet opløste sig selv 14. november, og overførte da al sin magt til Piłsudski. Flere regionale styringsorganer blev oprettet, og der udbrød konflikter med ukrainerne i Lviv. Efter konsultation med Piłsudski blev Daszyńskis regering opløst, og en ny blev oprettet under Jędrzej Moraczewski.

I Versaillestraktaten fra 1919 blev Polens uafhængighed bekræftet af de europæiske stormagter. Traktaten fastslog også, at visse tyske og østrig-ungarske områder skulle tildeles Polen, her i blandt den polske korridor.

Den anden polske republik blev opløst i september 1939, da både tyske og sovjetiske styrker rykkede ind i landet. Folkerepublikken Polen blev oprettet efter 2. verdenskrigs slutning i 1945.

Forhenværende europæiske lande
Forhenværende republikker
Forhenværende statssamfund i mellemkrigstiden
Etableret i 1918
Ophørt i 1939
Polens historie
Polakker
Hespengau

Hespengau (nederlandsk: Haspengouw, vallonsk: Hesbaye) er et landskab ved floden Maas i det centrale og østlige Belgien.

De vigtigste byer er Hasselt, i provinsen Limburg, Liège, Namur samt Tienen og Leuven, begge i provinsen Vlaams-Brabant.
 
Hespengau har tidligere været et selvstyrende grevskab.

Belgiens historie